CELEX: 32021D0076
Language: bg
Date: 2021-01-26 00:00:00
Title: Решение за изпълнение (EC) 2021/76 на Комисията от 26 януари 2021 година относно хармонизираните стандарти за асансьори и предпазни устройства за асансьори, изготвени в подкрепа на Директива 2014/33/ЕС на Европейския парламент и на Съвета (текст от значение за ЕИП)

27.1.2021   
               
               
                  BG
               
               
                  Официален вестник на Европейския съюз
               
               
                  L 27/20
               
            
         РЕШЕНИЕ ЗА ИЗПЪЛНЕНИЕ (EC) 2021/76 НА КОМИСИЯТА
         от 26 януари 2021 година
         относно хармонизираните стандарти за асансьори и предпазни устройства за асансьори, изготвени в подкрепа на Директива 2014/33/ЕС на Европейския парламент и на Съвета
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 1025/2012 на Европейския парламент и на Съвета от 25 октомври 2012 г. относно европейската стандартизация, за изменение на директиви 89/686/ЕИО и 93/15/ЕИО на Съвета и на директиви 94/9/ЕО, 94/25/ЕО, 95/16/ЕО, 97/23/ЕО, 98/34/ЕО, 2004/22/ЕО, 2007/23/ЕО, 2009/23/ЕО и 2009/105/ЕО на Европейския парламент и на Съвета и за отмяна на Решение 87/95/ЕИО на Съвета и на Решение № 1673/2006/ЕО на Европейския парламент и на Съвета (1), и по-специално член 10, параграф 6 от него,
         като има предвид, че:
         
                     (1)
                  
                  
                     В съответствие с член 14 от Директива 2014/33/ЕС на Европейския парламент и на Съвета (2) се счита, че асансьорите и предпазните устройства за асансьори, които съответстват на хармонизираните стандарти или части от тях, данните за които са били публикувани в Официален вестник на Европейския съюз, съответстват на установените в приложение I към посочената директива съществени изисквания за безопасност и опазване на здравето, обхванати от тези стандарти или части от тях.
                  
               
                     (2)
                  
                  
                     С Решение за изпълнение C (2016) 5884 на Комисията (3) Комисията отправи искане към CEN за изготвяне и преразглеждане на хармонизираните стандарти в подкрепа на Директива № 2014/33/ЕС с цел да гарантира, че те продължават да отразяват общоприетото ниво на технически познания, така че да бъдат спазени основните изисквания за безопасност и опазване на здравето от приложение I към Директива № 2014/33/ЕС, и където е приложимо, основните изисквания за безопасност и опазване на здравето от приложение I към Директива № 2006/42/ЕО на Европейския парламент и на Съвета (4), определени в точка 1.1 от приложение I към Директива № 2014/33/ЕС.
                  
               
                     (3)
                  
                  
                     На основание на искането, посочено в Решение за изпълнение C (2016) 5884, CEN преразгледа хармонизираните стандарти EN 81-20:2014 и EN 81-50:2014, чиито данни бяха публикувани в Съобщение 2016/C 293/05 на Комисията (5), за да ги адаптира към правната рамка на Директива 2014/33ЕС и да повиши правната сигурност и яснота на тези стандарти, включително изготвянето на по-прецизно приложение ZA и въвеждането на актуализирани нормативни препратки. Това доведе до приемането на хармонизиран стандарт EN 81-20:2020 относно общите изисквания за безопасност при конструирането и монтажа на асансьори за превоз на хора и товари, и на хармонизиран стандарт EN 81—50:2020 относно правилата за проектиране, изчисляване, изследване и изпитване на асансьори и съставни части на асансьори. При преразглеждането на хармонизираните стандарти EN 81-20:2014 и EN 81-50:2014 не бяха направени съществени технически промени.
                  
               
                     (4)
                  
                  
                     Заедно със CEN Комисията направи оценка дали изготвените от CEN стандарти EN 81-20:2020 и EN 81-50:2020 са в съответствие с искането, изложено в Решение за изпълнение C(2016) 5884.
                  
               
                     (5)
                  
                  
                     Хармонизираните стандарти EN 81-20:2020 и EN 81-50:2020 отговарят на съществените изисквания, които имат за цел да обхванат и които са посочени в Директива 2014/33/ЕС. Поради това е целесъобразно данните за тези стандарти да се публикуват в Официален вестник на Европейския съюз.
                  
               
                     (6)
                  
                  
                     Хармонизираните стандарти EN 81-20:2020 и EN 81-50:2020 заменят хармонизираните стандарти EN 81-20:2014 и EN 81-50:2014. Поради това е необходимо данните на хармонизирани стандарти EN 81-20:2014 и EN 81-50:2014 да се оттеглят от Официален вестник на Европейския съюз.
                  
               
                     (7)
                  
                  
                     За да се даде достатъчно време на производителите да се подготвят за прилагането на хармонизираните стандарти EN 81-20:2020 и EN 81-50: 2020, е необходимо да се отложи оттеглянето на данните на хармонизираните стандарти EN 81—20: 2014 и EN 81—50:2014.
                  
               
                     (8)
                  
                  
                     С цел да се осигури яснота и правна сигурност в един-единствен акт следва да се публикува пълен списък на данните на хармонизираните стандарти, изготвени в подкрепа на Директива 2014/33/ЕС и отговарящи на съществените изисквания, които имат за цел да удовлетворят. Поради това останалите данни на стандартите, публикувани в съобщение 2016/C 293/05 на Комисията, също следва да бъдат включени в настоящото решение. Поради това посоченото съобщение следва да бъде отменено от датата на влизане в сила на настоящото решение. То обаче следва да продължи да се прилага по отношение на данните на хармонизираните стандарти EN 81-20:2014 и EN 81-50:2014, с оглед на това, че е необходимо да се отложи оттеглянето на тези данни.
                  
               
                     (9)
                  
                  
                     Съответствието с хармонизиран стандарт осигурява презумпция за съответствие със съществените изисквания в дадена област, определени в законодателството на Съюза за хармонизация, считано от датата на публикуване на данните за този стандарт в Официален вестник на Европейския съюз. Поради това настоящото решение следва да влезе в сила в деня на публикуването му,
                  
               ПРИЕ НАСТОЯЩОТО РЕШЕНИЕ:
         
            Член 1
            Включените в списъка в приложение I към настоящото решение данни за хармонизирани стандарти за асансьори и предпазни устройства за асансьори, изготвени в подкрепа на Директива 2014/33/ЕС, се публикуват в Официален вестник на Европейския съюз.
         
         
            Член 2
            Съобщение 2016/C 293/64 на Комисията се отменя. То продължава да се прилага до 27 юли 2022 г. по отношение на данните на хармонизираните стандарти, изброени в приложение II към настоящото решение.
         
         
            Член 3
            Настоящото решение влиза в сила в деня на публикуването му в Официален вестник на Европейския съюз.
         
         
            Съставено в Брюксел на 26 януари 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 316, 14.11.2012 г., стр. 12.
         
            (2)  Директива 2014/33/ЕС на Европейския парламент и на Съвета от 26 февруари 2014 г. за хармонизиране на законодателствата на държавите членки по отношение на асансьори и предпазни устройства за асансьори (ОВ L 96, 29.3.2014 г., стр. 251);
         
            (3)  Решение за изпълнение на Комисията C(2016) 5884 от 21 септември 2016 г. относно искане за стандартизация до Европейския комитет за стандартизация във връзка с асансьори и предпазни устройства за асансьори в подкрепа на Директива 2014/33/ЕС на Европейския парламент и на Съвета.
         
            (4)  Директива 2006/42/ЕО на Европейския парламент и на Съвета от 17 май 2006 г. относно машините и за изменение на Директива 95/16/ЕО (ОВ L 157, 9.6.2006 г., стр. 24).
         
            (5)  Съобщение на Комисията във връзка с прилагането на Директива 2014/33/ЕС на Европейския парламент и на Съвета за хармонизиране на законодателствата на държавите членки по отношение на асансьорите и предпазните устройства за асансьори (ОВ C 293, 12.8.2016, стр. 64).
      
      
         
            ПРИЛОЖЕНИЕ I
            
                        
                           №
                        
                     
                     
                        
                           Номер на стандарта
                        
                     
                  
                        1.
                     
                     
                        EN 81-20:2020
                        Правила за безопасност за конструиране и монтиране на асансьори. Асансьори за превозване на пътници и товари. Част 20: Пътнически и товарни асансьори
                     
                  
                        2.
                     
                     
                        EN 81-21:2009+A1:2012
                        Правила за безопасност за конструиране и монтиране на асансьори. Асансьори за превозване на пътници и товари. Част 21: Нови пътнически и товарни асансьори в съществуващи сгради
                     
                  
                        3.
                     
                     
                        EN 81-22:2014
                        Правила за безопасност за конструиране и монтиране на асансьори. Асансьори за превозване на пътници и товари. Част 22: Електрически асансьори, движещи се по наклонен път
                     
                  
                        4.
                     
                     
                        EN 81-28:2003
                        Правила за безопасност за конструиране и монтиране на асансьори. Асансьори за превозване на пътници и товари. Част 28: Авариен сигнал на пътнически и товарни асансьори на далечно разстояние
                     
                  
                        5.
                     
                     
                        EN 81-50:2020
                        Правила за безопасност за конструиране и монтиране на асансьори. Изследване и изпитване. Част 50: Правила за проектиране, изчисляване, изследване и изпитване на съставни части на асансьор
                     
                  
                        6.
                     
                     
                        EN 81-58:2003
                        Правила за безопасност за конструиране и монтиране на асансьори. Изследване и изпитване. Част 58: Метод за изпитване на устойчивост на огън на шахтни врати
                     
                  
                        7.
                     
                     
                        EN 81-70:2003
                        Правила за безопасност за конструиране и монтиране на асансьори. Специални приложения за пътнически и товарни асансьори. Част 70: Достъпност до асансьори за пътници, включително за хора с увреждания
                        EN 81-70:2003/A1:2004
                     
                  
                        8.
                     
                     
                        EN 81-71:2005+A1:2006
                        Правила за безопасност за конструиране и монтиране на асансьори. Специални приложения за пътнически и товарни асансьори. Част 71: Устойчивост на злонамерено разрушаване
                     
                  
                        9.
                     
                     
                        EN 81-72:2015
                        Правила за безопасност за конструиране и монтиране на асансьори. Специални приложения за пътнически и товарни асансьори. Част 72: Асансьори за пожарникари
                     
                  
                        10.
                     
                     
                        EN 81-73:2016
                        Правила за безопасност за конструиране и монтиране на асансьори. Специални приложения за пътнически и товарни асансьори. Част 73: Поведение на асансьори в случай на пожар
                     
                  
                        11.
                     
                     
                        EN 81-77:2013
                        Правила за безопасност за конструиране и монтиране на асансьори. Специални приложения за пътнически и товарни асансьори. Част 77: Асансьори, обект на сеизмични условия
                     
                  
                        12.
                     
                     
                        EN 12016:2013
                        Електромагнитна съвместимост. Стандарт за група продукти за асансьори, ескалатори и подвижни пътеки. Устойчивост
                     
                  
                        13.
                     
                     
                        EN 12385-3:2004+A1:2008
                        Стоманени телени въжета. Безопасност. Част 3: Информация за използването и поддържането
                     
                  
                        14.
                     
                     
                        EN 12385-5:2002
                        Стоманени телени въжета. Безопасност. Част 5: Въжета от усукани снопчета (дилки) за асансьори
                        EN 12385-5:2002/AC:2005
                     
                  
                        15.
                     
                     
                        EN 13015:2001+A1:2008
                        Поддържане на асансьори и ескалатори. Правила за инструкции за поддържане
                     
                  
                        16.
                     
                     
                        EN 13411-7:2006+A1:2008
                        Накрайници за стоманени телени въжета. Безопасност Част 7: Съединителна скоба със симетричен клин
                     
                  
      
      
         
            ПРИЛОЖЕНИЕ II
            
                        
                           №
                        
                     
                     
                        
                           Номер на стандарта
                        
                     
                  
                        1.
                     
                     
                        EN 81-20:2014
                        Правила за безопасност за конструиране и монтиране на асансьори. Асансьори за превозване на пътници и товари. Част 20: Пътнически и товарни асансьори
                     
                  
                        2.
                     
                     
                        EN 81-50:2014
                        Правила за безопасност за конструиране и монтиране на асансьори. Изследване и изпитване. Част 50: Правила за проектиране, изчисляване, изследване и изпитване на съставни части на асансьор